ഫ്രാൻസിൽ രാജഭരണം പുനഃസ്ഥാപിക്കാനായി രാജപക്ഷക്കാർ(Royalists) നിരന്തരം ഗൂഢാലോചനകൾ നടത്തിയതായി സൂചനകളുണ്ട്. ഫ്രാൻസിന്റെ വർദ്ധിച്ചുവരുന്ന സൈന്യബലവും അഭിവൃദ്ധിയും കണ്ട് ആശങ്കാകുലരായ അയൽരാജ്യങ്ങൾ ഇത്തരം ഗൂഢാലോചനകൾക്ക് ഒത്താശകൾ ചെയ്തുകൊടുക്കുകയും ചെയ്തു. ചെല ഗൂഢാലോചനകളുടെ വിവരം വെളിച്ചത്താവുകയും കുറ്റവാളികൾ പിടിക്കപ്പെടുകയും ചെയ്തു. ബൂർബോൺ രാജവംശജർക്കു കൂടി പങ്കുണ്ടെന്നു പറയപ്പെട്ട മറ്റൊരു ഗൂഢാലോചന ഫ്രഞ്ചു ജനതയെ പ്രകോപിപ്പിച്ചു. ഫ്രാൻസിന്റെ രാഷ്ട്രീയസ്ഥിരതയും ഭദ്രതയും ഉറപ്പാക്കാനായി നെപോളിയൻ ചക്രവർത്തി പദം സ്വീകരിക്കണമെന്നും , നെപോളിയന്റെ സന്തതികൾക്ക് ആ അവകാശം പരമ്പരാഗതമായി ലഭിക്കണമെന്നുമുള്ള അഭിപ്രായങ്ങൾ സമൂഹത്തിൽ പരന്നു.. നെപോളിയനും അത്തരമൊരു പ്രസ്താവത്തെ എതിർത്തില്ല. എന്നാൽ ആജീവനാന്തം മുഖ്യകോൺസിൽ എന്നനിലക്ക് എല്ലാ അധികാരങ്ങളും നെപോളിയനിൽ നിക്ഷിപ്തമായിരിക്കെ ചക്രവർത്തിപദം ആവശ്യമില്ലെന്ന അഭിപ്രായക്കാരായിരുന്നു കാംസെറേസും കാർനോട്ടും. അവരിരുവരും ഈ പ്രമേയത്തെ അനുകൂലിച്ചില്ല.. പക്ഷെ 1804 ഫ്ലോറിയാൽ13-ന് (3 മെയ് 1804) ട്രിബുണാറ്റ് ഇത്തരമൊരു പ്രമേയം അംഗീകരിക്കുകയും അടുത്ത ദിവസം തന്നെ അത് പരിഗണനക്കായി സെനറ്റിലേക്ക് അയക്കുകയും ചെയ്തു. 
നെപോളിയന്റെ ഭേദഗതികൾ
നെപോളിയനെ വധിക്കാനുള്ള ശ്രമങ്ങൾ
പശ്ചാത്തലം
ഭരണ പരിഷ്കാരങ്ങൾ